Када је у августа 1942. у Шековићима формирана Шеста источнобосанска ударна бригада постављен је за начелника Штаба бригаде. Тада је примљен у чланство Комунистичке партије Југославије (КПЈ). Потом је био начелник Штаба Петнаесте мајевичке ударне бригаде. Новембра 1943. постављен је за начелника Штаба 27. источнобосанске дивизије, а новембра 1944. за начелника штаба Трећег ударног корпуса, са којим је учествовао у ослобођењу Сарајева 6. априла 1945. године.